Августу 1939. је ступио у Црвену армију, а 1940. године је завршио Војно-медицинску школу у Харкову. Од напада Немачке на Совјетски Савез и почетка Великог отаџбинског рата, 22. јуна 1941. године учествовао је у борбама на Југозападном фронту. Већ 26. јуна 1941. је био први пут лакше рањен, а затим је 29. септембра исте године задобио другу рану. Након тога је 10. октобра 1941. био демобилисан, а после потпуног опоравка поново је упућен на фронт 15. фебруара 1943. године када је постављен на место војног болничара борбено-тенковског артиљеријског пука Прве борбене бригаде.